wickkiey/tamil-wikipedia-chunked huggingface dataset:
# பாக்கித்தான் ஆயுதப் படையில் பெண்கள்

பாக்கித்தான் இராணுவத்தின் பெண் அதிகாரிகள் பணியில் ஈடுபடுத்தப்பட்டனர்.]]
**பாக்கித்தான் ஆயுதப் படையில் பெண்கள்** (*Women in the Pakistan Armed Forces*) என்பது பாக்கித்தானின் ஆயுதப்படையில் பணியாற்றும் பெண் அதிகாரிகளைப் பற்றியதாகும். பாக்கித்தான் நிறுவப்பட்ட பிறகு, 1947 முதல் பாக்கித்தான் ராணுவத்தில் பெண்கள் பங்கேற்று வருகின்றனர். 2006 ஆம் ஆண்டில், முதல் பெண் போர் விமானி குழு பாக்கித்தான் வான்படையில் போர் விமான பணியில் சேர்ந்தது. பாக்கித்த்தான் கடற்படையானது பெண்கள் போர் கிளையில் பணியாற்றுவதை தடை செய்கிறது. மாறாக அவர்கள் கடற்படையில் பணி நியமனம் செய்யப்பட்டு போர் ஏற்பாடுகள் செய்யும், ஊழியர்கள், மூத்த நிர்வாக அலுவலகங்கள், குறிப்பாக பிராந்திய மற்றும் மத்திய தலைமையகங்களில் சம்பந்தப்பட்ட செயல்பாடுகளில் பணியாற்றுகின்றனர். 2013இல் பாக்கித்தான் வான்படையின் போர் கிளைக்கு விண்ணப்பிக்கும் பெண்களின் எண்ணிக்கை அதிகரித்தது.  
சாதாரண இராணுவ வீரர்களகவோ, விமான வீரர்களாகவோ அல்லது மாலுமிகளாகவோ பெண்கள் ஆயுதப்படைகளில் சேர முடியாது. இந்தப் பணிகள் ஆண்களுக்கு மட்டுமே ஒதுக்கப்பட்டிருக்கும். பெண்கள் பிற பணிகளை மட்டுமே பெற முடியும். 2017 வரை மொத்தம் 4,000 பெண்கள் ஆயுதப்படையில் பணியாற்றியுள்ளனர்.
# பாக்கித்தான் ஆயுதப் படையில் பெண்கள்

## இராணுவத்தில் பெண்கள்

1930களிலும் 1940 களின் முற்பகுதியிலும், பாக்கித்தானைத் தேர்ந்தெடுக்கும் முஸ்லிம் பெண்கள் பாக்கித்தான் இயக்கத்தின் வெற்றியில் மிக முக்கியப் பங்கு வகித்தனர். பாக்கித்தானின் நிறுவனர்களில் பாத்திமா ஜின்னா, ரானா லியாகத் அலி கான்,சிரீன் ஜின்னா ஆகியோர் அடங்குவர்.
# பாக்கித்தான் ஆயுதப் படையில் பெண்கள்

## இராணுவத்தில் பெண்கள்

### பேகம் ரானா

1948ஆம் ஆண்டில், பாக்கித்தானின் முதல் பெண்மணி பேகம் ரானா 1948இல் இந்திய-பாக்கித்தான் போரில் ஈடுபட்ட பாக்கித்தான் இராணுவத்திற்கான மருத்துவ மற்றும் தளவாடங்களை சேகரிப்பதற்காக 1948இல் பெண்கள் தன்னார்வ சேவையைத் தொடங்கினார். இது பாக்கித்தான் இராணுவ மருத்துவப் பிரிவில் பெண்கள் பிரிவை உருவாக்க வழிவகுத்தது. மேலும், பெண்களுக்கான போர் பயிற்சித் திட்டத்தை அறிமுகப்படுத்துவதில் முதல் முயற்சி மேற்கொள்ளப்பட்டது. ஆனால் இத்தகைய முயற்சிகள் பாக்கித்தானின் இராணுவத் தலைமை அதிகாரி பிராங்க் மெஸர்வியால் நிராகரிக்கப்பட்டன. அனைத்து மகளிர் பிரிவின் தலைமை கட்டுப்பாட்டாளரான பேகம் ரானா, படைப்பகுதித் தலைவர் என்ற கௌரவப் பதவியுடன் இருந்தார். இரண்டு நட்சத்திர தகுதிக்கு உயர்த்தப்பட்டு முதல் பெண் படைத்துறைப் பணித்தலைவர் ஆனார். சாஜிதா பாட்சா படைத்துறைப் பணித்தலைவராக பதவி உயர்வு பெற்ற இரண்டாவது பெண்ணாவார்.
# பாக்கித்தான் ஆயுதப் படையில் பெண்கள்

## இராணுவத்தில் பெண்கள்

### பாக்கித்தான் வான்படையில் பெண்கள்

2003ஆம் ஆண்டில், பாக்கித்தான் வான்படை பெண்களை போர் விமானிகளாகப் பயிற்றுவிப்பதன் மூலம் ஒரு புதிய போர் திட்டத்தை தொடங்கியது. 2006ஆம் ஆண்டில், பெண் போர் விமானிகளின் முதல் தொகுதி பாக்கித்தான் வான்படையின் போர் சேவைகளில் சேர்ந்தது.
# பாத்திமா ஜின்னா

**பாத்திமா ஜின்னா** (*Fatima Jinnah*; 31 சூலை 1893-9 சூலை 1967), பரவலாக "தேசத்தின் தாய்" என அழைக்கப்படும் இவர் பாக்கித்தான் அரசியல்வாதியும், பல் அறுவைச் சிகிச்சை நிபுணரும், இராசதந்திரியும், பாக்கித்தானின் முன்னணி நிறுவனர்களில் ஒருவருமாவார். இவர் பாக்கித்தானின் முதல் தலைமை ஆளுநர் முகம்மது அலி ஜின்னாவின் தங்கையாவார்.  
1923 இல் கொல்கத்தா பல்கலைக்கழகத்தில் பல் மருத்துவத்தில் பட்டம் பெற்ற பிறகு, ஒன்றுபட்டிருந்திருந்த இந்தியாவின் முதல் பெண் பல் மருத்துவரானார். பாக்கித்தானின் முதல் தலைமை ஆளுரான தனது அண்ணன் முகம்மது அலி ஜின்னாவின் நெருங்கிய கூட்டாளியாகவும், ஆலோசகராகவும் ஆனார். பிரித்தானிய இராச்சியத்தின் மீது கடுமையான விமர்சகராக இருந்த இவர், இரு தேசக் கோட்பாட்டின் வலுவான ஆதரவாலராகவும், அகில இந்திய முஸ்லிம் லீக்கின் முன்னணி உறுப்பினராகவும் இருந்தார்.
# பாத்திமா ஜின்னா

## ஆரம்ப கால வாழ்க்கையும் பின்னணியும்

பாத்திமா, ஜின்னா குடும்பத்தில் 31 சூலை 1893இல் ஜின்னாபாய் பூஞ்சா - மிதிபாய் ஆகியோருக்கு ஏழு குழந்தைகளில் இளையவராக பிரித்தானிய இந்தியாவில் மும்பை மாகாணத்திலிருந்த குசராத்தின் கத்தியவாரில் பிறந்தார். பாத்திமாவுக்கு ஆறு உடன்பிறப்புகள் இருந்தனர். 1902 இல் மும்பையிலுள்ள பாந்த்ரா பள்ளியில் சேர்ந்தார். 1919ஆம் ஆண்டில், இவர் கொல்கத்தா பல்கலைக்கழகத்தில் அதிக போட்டி உள்ள மருத்துவர் ஆர் அகமது பல் மருத்துவக் கல்லூரியில் சேர்ந்தார். பட்டம் பெற்ற பிறகு, 1923இல் மும்பையில் ஒரு பல் மருத்துவமனையைத் திறந்தார்.
# பாத்திமா ஜின்னா

## அரசியல் பணிகள்

பாக்கித்தானின் சுதந்திரத்திற்குப் பிறகு, 1949 ஆம் ஆண்டு பேகம் ரானா லியாகத் அலி கான் என்பவருடன் சேர்ந்து,அனைத்து பாக்கித்தான் பெண்கள் சங்கத்தை நிறுவினார். இது புதிதாக உருவாக்கப்பட்ட நாட்டில் குடியேறிய பெண்களின் குடியேற்றத்தில் ஒரு முக்கியப் பங்கு வகித்தது. தான் இறக்கும் வரை தனது சகோதரனுக்கு நெருங்கிய நம்பிக்கைக்குரியவரான இருந்தார். அவரது மரணத்திற்குப் பிறகு, பாத்திமா 1951 வரை தேசத்தில் உரையாற்ற தடை விதிக்கப்பட்டது. தேசத்திற்கான அவரது 1951 வானொலி உரை லியாகத் அலிகான் நிர்வாகத்தால் பெரிதும் தணிக்கை செய்யப்பட்டது. இவர் 1955இல் *மை பிரதர்* என்ற புத்தகத்தை எழுதினார். ஆனால் பாத்திமாவை 'தேச விரோதப் பொருள்' என்று குற்றம் சாட்டிய நிறுவனத்தின் தணிக்கை காரணமாக 32 ஆண்டுகளுக்குப் பிறகு, புத்தகத்தின் கையெழுத்துப் பிரதியின் பல பக்கங்கள் வெளிப்பட்டிருந்தாலும் கூட, 1987இல் தான் இது வெளியிடப்பட்டது.
# பாத்திமா ஜின்னா

## தேர்தல் பணிகள்

இராணுவ சர்வாதிகாரி அயூப்கானுக்கு எதிராக குடியரசுத் தலைவர் தேர்தலில் பங்கேற்பதற்காக இவர் 1965ஆம் ஆண்டு தனது சுய-அரசியல் ஓய்வில் இருந்து வெளியே வந்தார். இவர் அரசியல் கட்சிகளின் கூட்டமைப்பால் ஆதரிக்கப்பட்டார். இராணுவத்தால் அரசியல் மோசடி செய்யப்பட்டிருந்தபோதிலும், பாக்கித்தானின் இரண்டு பெரிய நகரங்களான கராச்சியிலும், டாக்காவிலும் வென்றார். அமெரிக்க பத்திரிகையான டைம், 1965 தேர்தல் பிரச்சாரத்தைப் பற்றி அறிக்கை செய்யும் போது, இவர் தனது அடக்கம் மற்றும் தேசபக்தி மீதான தாக்குதல்களை அயூப் கானாலும் அவரது கூட்டாளிகளால் எதிர்கொண்டதாக எழுதியது.
# பாத்திமா ஜின்னா

## இறப்பு

பாத்திமா ஜின்னா 9 ஜூலை 1967 அன்று கராச்சியில் இறந்தார். இவரது மரணம் சர்ச்சைக்குரியதானது. ஏனெனில் இவர் இயற்கைக்கு மாறான காரணங்களால் இறந்தார் என்று சில தகவல்கள் கூறுகின்றன. இவரது குடும்ப உறுப்பினர்கள் விசாரணைக்கு கோரிக்கை விடுத்தனர். ஆனால் அரசாங்கம் அவர்களின் கோரிக்கையை ஏற்கவில்லை. பாக்கித்தானில் மிகவும் கௌரவமான தலைவர்களில் ஒருவராக இவர் கருதப்படுகிறார். கராச்சியில் நடந்த இவரது இறுதி சடங்கில் கிட்டத்தட்ட அரை மில்லியன் மக்கள் கலந்து கொண்டனர்.
# பாத்திமா ஜின்னா

## கௌரவங்கள்

இவருடைய பாரம்பரியம் குடிசார் மற்றும் அரசியல் உரிமைகளுக்கான இவரது ஆதரவோடு தொடர்புடையது. பாக்கித்தான் இயக்கத்தில் இவருடைய போராட்டத்துடனும் தன்னுடைய சகோதரன் மீதான பக்தியுடனும் தொடர்புடையது. இதன் காரணமாக இவர் ***மாதர்-இ மில்லத்*** (" தேசத்தின் தாய் ") என்றும் ***கட்டான்-இ பாக்கித்தான்*** ("பாக்கித்தானின் சீமாட்டி") என்றும் குறிப்பிடப்படுகிறார். பாக்கித்தானில் பல நிறுவனங்களுக்கும் பொது இடங்களுக்கும் இவரது நினைவாக பெயரிடப்பட்டுள்ளன.  
ஜின்னா தனது சகோதரருடன் 1918 வரை வாழ்ந்தார். இவர், இரத்தன்பாய் பெட்டிட் என்பவரை மணந்தார். பிப்ரவரி 1929 இல் ரத்தன்பாய் இறந்த பின்னர் தனது மருத்துவமனையை மூடிவிட்டு, தனது சகோதரி தினா ஜின்னாவை கவனித்துக்கொள்வதற்காக தனது சகோதரர் முகம்மது அலி ஜின்னாவின் வீட்டிற்குச் சென்றார். 1948 செப்டம்பர் 11 அன்று இவரது சகோதரர் இறக்கும் வரை அவருடனான நீடித்த வாழ்நாள் தோழமை தொடங்கியது.
உள்ள பாக்கித்தான் நினைவுச்சின்னத்தில் பாத்திமா ஜின்னா, இவரது சகோதரர் முகம்மது அலி ஜின்னாவின் சிலைகள்.]]
உள்ள மேடம் துசாட்ஸில் உள்ள மெழுகு அருங்காட்சியகத்தில் ஜின்னா மற்றும் இவரது சகோதரர் முகம்மது அலி ஜின்னாவின் மெழுகு சிலைகள்.]]
# பாத்திமா ஜின்னா

## இதையும் பார்க்கவும்

- பாகிஸ்தான் இயக்கம்
# முக்தா பார்வே

**முக்தா பார்வே** (Mukta Barve pronounced[mʊkt̪a bərʋeː]) 17 மே 1979 இல் பிறந்த ஓர் இந்திய மராத்திய மொழி திரைப்பட, தொலைக்காட்சி மற்றும் நாடக நடிகை மற்றும் தயாரிப்பாளர் ஆவார்.இவர் ஏழு மகாராஷ்டிரா மாநில திரைப்பட விருதுகளைப் பெற்றார் மற்றும் சிறந்த நாடகங்கள் மற்றும் திரைப்படங்களில் நடித்ததற்காக சிறந்த நடிகைக்கான ஆறு விருதுகளைப் பெற்றார்.  
*1999 இல், ஜீ மராத்தியில் வெளியான கத்லே பிகட்லே* நிகழ்ச்சியின் மூலம் மராத்தி தொலைக்காட்சிக்கு அறிமுகமானார். மராத்தி நாடகமான *ஆம்ஹலா வெக்லே வயச்சே* (2001) என்ற மராத்தி நாடகத்தின் மூலம் மராத்தி திரையரங்கில் அறிமுகமானார். 2002 ஆம் ஆண்டில், அவர் *சக்வாவுடன்* மராத்தித் திரைப்படங்களில் அறிமுகமானார். அவரது நடிப்பு நேர்மறையான பாராட்டுக்களைப் பெற்றது. *தாங்* (2006), *மாட்டி மாய்* (2007), *சாவர்* ரீ (2007), *சாஸ் பஹு அவுர் சென்செக்ஸ்* (2008), *சும்பரான்* (2009) ஆகிய திரைப்படங்களில் நடித்ததற்காக பரவலாக பாராட்டப்பட்டார். 2009 ஆம் ஆண்டில் வெளியான , *ஜோக்வா* திரைப்படம் அவரது வாழ்க்கையில் ஒரு திருப்புமுனையாக அமைந்து, அவருக்கு மீண்டும் வெற்றிப்படங்களை வழங்கியது.  
பார்வே , *ரசிகா புரடக்சன்ஸ் எனும்* பெயரிடப்பட்ட ஒரு நிகழ்ச்சித் தயாரிப்பு நிறுவனத்தை சுயமாகத் தொடங்கினார்.*சப்பா கத, லவ்பேர்ட்ஸ், இந்திரா* ஆகிய திரைப்படங்களை இந்த நிறுவனத்தின் கீழ் தயாரித்தார்.தற்போது, *ரசிகா* தனது சொந்த தயாரிப்பில் *கோட்மந்த்ரா* (2016) என்ற நாடகத்தை நடித்து தயாரித்து வருகிறார். முக்தா, இந்தியாவின் ஜெசிகா ஆல்பாவாகக் கருதப்படுகிறார், ஏனெனில் அவர்களின் தோற்றம்,திரைப்படத் தேர்வு ஆகியவற்றில் சில ஒற்றுமைகள் உள்ளது.
# முக்தா பார்வே

## வாழ்க்கை மற்றும் குடும்பம்

மே 1979 17 ம் தேதி இந்தியா, புனேற்விற்கு அருகில் உள்ள சிஞ்ச்வடுவில் முக்தா பார்வே பிறந்தாரர் .அவரது தந்தை ஒரு தொலைத்தொடர்பு நிறுவனத்தில் பணிபுரிந்தார், அவரது தாயார் பள்ளி ஆசிரியராக இருந்தார். அவளது சகோதரர், டெபு பார்வே, வணிகக் கலைஞர் ஆவார். அவரது பள்ளியில், அவர் பல நாடகங்களில் பங்கேற்றார். 10ஆம் வகுப்பு பயின்ற பிறகு இவர் நடிப்பைத் தொடர முடிவு செய்தார். பார்வே தனது 11 மற்றும் 12 ஆம் வகுப்பை புனே *சர் பரசுராம்பாவ் கல்லூரியில்* முடித்தார். பின்னர், இவர் புனே பல்கலைக்கழகத்தில் பட்டம் பெற்றார் . மேலும் இவர், லலித் கலா கேந்திராவில் இருந்து நாடகப் பிரிவில் இளங்கலை பட்டம் பெற்றார். குழந்தையாக இருந்த போது தனக்கு அதிக நண்பர்கள் இருந்தது இல்லை எனக் கூறினார். தனது நடிப்புத் தொழிலில் முழுமையாக கவனம் செலுத்த மும்பைக்குச் சென்று குர்லாவில் உள்ள பெண்கள் விடுதியில் தங்கினார்.
# முக்தா பார்வே

## தயாரிப்பு மற்றும் பிற வேலை

*மற்றும் விக்ரம் பட்னிஸுடன் பார்வ்*]]
அதே ஆண்டில், 2010 ஆம் ஆண்டில், பார்வே *அம்ஹி மராத்தி போரா ஹுஷர்* என்ற விளையாட்டு நிகழ்ச்சியினை ஜீ மராத்தி தொலைக்காட்சியில் தொகுத்து வழங்கினார். 2012 ஆம் ஆண்டில், *ஸ்வேப்னில் ஜோஷியுடன் சேர்ந்து ஜீ* கவுரவ் புரஸ்கர் எனும் நிகழ்வினை தொகுத்து வழங்கினார். 2012 ஆம் ஆண்டில், *ஸ்வப்னில் ஜோஷியுடன்* சுயோக் குழுமத்தின் நிறுவனத் தூதராக ஆனார். 2013 ஆம் ஆண்டில், பார்வே தனது நண்பர் *ரசிகா ஜோஷியின்* பெயரில் தனது சொந்த தயாரிப்பு நிறுவனத்தை துவங்கி தயாரிப்பாளரானார். 2014 ஆம் ஆண்டில், பார்வ், *ரங் நாவா* என்ற கவிதை அடிப்படையிலான நாடக நிகழ்ச்சியை இசையமைப்பாளர் மிலிந்த் ஜோஷியுடன் இனைந்து தயாரித்தார், பார்வே , சொந்தமாக கவிதைகளையும் எழுதினார்.
# ந,ந,ஈ,தி சின்னங்கள்

நம்பி நங்கை ஈரர் திருநர் சமூக மக்கள், வரலாற்றில் தங்களது சுய அடையாளத்தினை வெளிப்படுத்தும் விதமாக ஒற்றுமை, பெருமை, ஏற்றுக்கொண்ட மதிப்பீடுகள் மற்றும் ஒருவருக்குவரிடம் உள்ள பற்றுறுதியினை விழிப்படுத்தும் விதமாக சில சின்னங்களை ஏற்றுக் கொண்டனர். இந்த சின்னங்கள், **ந,ந,ஈ,தி சின்னங்கள்** (LGBT symbols) என்று அழைக்கப்படுகின்றன. தமது சமூகங்களுக்கு இடையேயும் பொது கலாச்சாரத்திடமும் எண்ணங்கள், கருத்துக்கள், அடையாளங்கள் ஆகியவற்றை தொடற்புறுத்த இச்சின்னங்கள் உதவுகின்றன. சர்வதேச அளவில் மிகவும் அங்கீகரிக்கப்பட்ட இரண்டு சின்னங்கள் இளஞ்சிவப்பு முக்கோணம் மற்றும் வானவில் கொடி ஆகும் .
# ந,ந,ஈ,தி சின்னங்கள்

## கொடிகள்

### வானவில்

கில்பர்ட் பேக்கர் என்பவர் 1978 *சான் பிரான்சிஸ்கோ உகவர் விடுதலை தின* கொண்டாட்டத்திற்காக **வானவில் பெருமிதக் கொடியை** வடிவமைத்தார். அவர் கொடியை இளஞ்சிவப்பு முக்கோணத்தின் அடையாளத்திற்கு மாற்றாகவும் "நம்பிக்கையின் சின்னம்" மற்றும் விடுதலையினைக் குறிக்கும் வகையில் வடிவமைத்தார். கொடி உண்மையான வானவில்லை சித்தரிக்கவில்லை. மாறாக, வானவில்லின் நிறங்கள் கிடைமட்ட கோடுகளாகக் காட்டப்படும், மேலே சிவப்பு மற்றும் கீழே ஊதா நிறங்களும் இருக்கும் வகையில் அமைக்கப்பட்டிருக்கும். இது உலகெங்கிலும் உள்ள ஓரின சேர்க்கையாளர்கள் மற்றும் அகனள் ஆகியோரின் பன்முகத்தன்மையைக் குறிக்கிறது.
# ந,ந,ஈ,தி சின்னங்கள்

## கொடிகள்

### *காதல் உணராத் தன்மை*

**காதல் உணராத் தன்மை பெருமிதக் கொடி** ஐந்து கிடைமட்ட கோடுகளைக் கொண்டுள்ளது, அவை மேலிருந்து கீழாக: பச்சை, வெளிர் பச்சை, வெள்ளை, சாம்பல் மற்றும் கருப்பு நிறங்களைக் கொண்டுள்ளது. இவைகள் முறையே, காதல் உணராத் தன்மை, காதல் உணரா நிறமாலை, அழகியல் ஈர்ப்பு, சாம்பல்-காதல் உணராத் தன்மை மற்றும் பகுதி காதல் உணராத் தன்மை மற்றும் பாலியல் நிறமாலை ஆகியவற்றைக் குறிக்கின்றன.
# ந,ந,ஈ,தி சின்னங்கள்

## கொடிகள்

### பாலீர்ப்பின்மை

**பாலீர்ப்பின்மை பெருமிதக் கொடி** மேலிருந்து கீழாக, நான்கு கிடைமட்ட கோடுகளைக் கொண்டுள்ளது. அவற்றின் நிறங்கள் முறையே கருப்பு, சாம்பல், வெள்ளை மற்றும் ஊதா ஆகியனவாகும் . கருப்பு பட்டை பாலீர்ப்பின்மையினை பிரதிபலிக்கிறது; சாம்பல்-பட்டை பாலீர்ப்பிலாதவர்கள் மற்றும் பகுதி பாலீர்ப்பில்லாதவர்களைக் குறிக்கிறது; வெள்ளை கோடு கூட்டாளிகளைக் குறிக்கிறது; மற்றும் ஊதா பட்டை சமூகத்தை குறிக்கிறது.
# ந,ந,ஈ,தி சின்னங்கள்

## கொடிகள்

### இருபாலீர்ப்பு

இந்தச் சின்னம் டிசம்பர் 5, 1998 இல் அறிமுகப்படுத்தப்பட்டது, ந,ந,ஈ,தி சமூகம் மற்றும் ஒட்டுமொத்த சமுதாயத்தில் இருபாலினரின் பிரதிபலிப்பு மற்றும் பார்வை ஆகியனவற்றை அதிகரிக்க மைக்கேல் பேஜால் **இருபாலீர்ப்பு பெருமிதக் கொடி** வடிவமைக்கப்பட்டது. *பேன்டோன் மேட்சிங் சிஸ்டம் (பிஎம்எஸ்)* என்பதன் கலவையினை இந்த சின்னங்களுக்காககத் தேர்வு செய்தனர். இளஞ்சிவப்பு, ஊதா மற்றும் ராயல் (நீலம்) ஆகியவற்றின் கலவையை இந்தச் சின்னத்திற்குத் தேர்வு செய்தனர்.
ஊடுபாலின மக்கள் உரிமைகளுக்காக மோர்கன் கார்பெண்டர் என்பவர் ஜூலை 2013 ஆம் ஆண்டில் இந்தக் கொடியினை உருவாக்கினார்.
# ந,ந,ஈ,தி சின்னங்கள்

## கொடிகள்

### அகனள்

பெருமிதக் கொடிகளுள் ஒன்று]]
**அகனள் பெருமிதக் கொடிக்கு** ஒற்றை கொடி வடிவமைப்பு பரவலாக ஏற்றுக்கொள்ளப்படவில்லை. இருப்பினும், பரவலாகப் பயன்படுத்தப்படும் பல கொடிகள் உள்ளன.
# ந,ந,ஈ,தி சின்னங்கள்

## கொடிகள்

### பண்புசார் ஈர்ப்பாளர்

பண்புசார் ஈர்ப்பாளர்களுக்கான கோடி 2010ம் ஆண்டு அறிமுகப்படுத்தப்பட்டது. இளஞ்சிவப்பு, மஞ்சள், நீலம் ஆகிய நிறங்களில் மூன்று கிடைமட்ட பட்டைகள் இக்கொடியில் அமைத்துள்ளது. இளஞ்சிவப்பு நிறம் பெண்களால் ஈர்க்கப்படுவதைக் குறிக்கிறது. நீல நிறம் ஆண்களால் ஈர்க்கப்படுவதைக் குறிக்கிறது. மஞ்சள் நிறம் மற்ற அனைவராலும் ஈர்க்கப்படுவதைக் குறிக்கிறது.
# ந,ந,ஈ,தி சின்னங்கள்

## பிற சின்னங்கள்

### முக்கோணங்கள்

ந.ந.ஈ.தி சின்னங்களுள் **இளஞ்சிவப்பு முக்கோணம்** பழமையான ஒன்றாகும். இளஞ்சிவப்பு நிறத்தில் முக்கோணத்தின் ஒரு முனை கீழ்நோக்குமாறு இச்சின்னம் அமைந்துள்ளது. நாஜி வதைமுகாம்களில் தற்பால்சேர்க்கை ஆண்களைக் குறிக்க இச்சின்னம் பயன்பட்டது. வதை முகாம்களில் இருந்த பெரும்பாலான உகவர்கள் பெரும் இன அழிப்பில் இறந்து விட்டனர். பின்னர் உகவர் சமூகத்தால் தங்களைக் குறிக்க இச்சின்னம் பயன்படுத்தப்படுகிறது.
குறிக்கும் இளஞ்சிவப்பு முக்கோணம்]]  
நாஜி கையெடுகளின்படி பெண்களின் தற்பால்சேர்க்கை குற்றமாகக் கருதப்படாவிடினும், பெண்கள் செய்ய வேண்டிய பணிகளாக நாஜியினர் கருதியவற்றை செய்யாத பெண்களைக் குறிப்பிட வதைமுகாம்களில் **கருப்பு முக்கோணத்தைப்** பயன்படுத்தினர். பின்னர் அகனள் சமூகத்தால் இச்சின்னம் தங்களைக் குறிக்க ஏற்றுக்கொள்ளப்பட்டது.
குறிக்கும் கருப்பு முக்கோணம்]]
# ந,ந,ஈ,தி சின்னங்கள்

## பிற சின்னங்கள்

### பாலினக் குறியீடுகள்

பாலினக் குறியீடு (gender symbol) என்பது உயிரியலில் பால்பகுப்பைக் குறிக்கப் பயன்படும் கீறல் வடிவக் குறியீடாகும். முதலில் இவை கிரேக்க கடவுள்களான செவ்வாயையும் வெள்ளியையும் குறிக்கப் பயன்பட்டன. நவீன உயிரியலில் போர்த்தெய்வம் செவ்வயின் குறியீடான **♂️** ஆணைக் குறிக்கவும் அழகுக்கடவுள் வெள்ளியின் குறியீடான **♀️** பெண்ணைக் குறிக்கவும் பயன்படுகிறது. இதன் அடிப்படையில், உகவர்களைக் குறிக்க இரண்டு ஆண்களுக்கான குறியீடுகளை இணைத்தும் (**⚣**) அகனள்களைக் குறிக்க இரண்டு பெண்களைகான குறியீடுகளை இணைத்தும் (**⚢**) பயன்படுத்தப் படுகிறது.
மற்றும் உகவர் குறியீடுகள்]]  
ஆண்களுக்கான குறியீடையும் (♂️) பெண்களுக்கான குறியீடையும் (♀️) இணைத்த குறியீடு (**⚧**) திருநர்களுக்கானதாக அறியப்படுகிறது.
# ந,ந,ஈ,தி சின்னங்கள்

## பிற சின்னங்கள்

### ஏஸ் சீட்டு

பாலீர்ப்பு இல்லாதவர்களுக்கான ஆங்கிலச் சொல்லான Asexual என்பதைப் போல் ஒலிப்பதால், ஏஸ் சீட்டு சிலசமயங்களில் பாலீர்ப்பற்றவர்களைக் குறிக்கப் பயன்படுகிறது.
# ந,ந,ஈ,தி சின்னங்கள்

## பிற சின்னங்கள்

### லாம்டா

கிரேக்க எழுத்தான லாம்டா உகவர் அகனள் உரிமைகளைக் குறிக்கப் பயன்படுகிறது. இச்சின்னத்தின் குறியீட்டுத் தன்மை இயற்பியலிலும் வேதியலிலும் லாம்டா ஆற்றலின் முழுமையான பரிமாற்றத்தைக் குறிக்கப் பயன்படுவதில் இருந்து வந்தது.
# 2017 கராச்சி தாக்குதல்

**2017 கராச்சி தாக்குதல்** (*2017 Karachi stabbings*) பாக்கித்தானின் சிந்துவின் கராச்சியில் அடையாளம் தெரியாத ஒரு நபரால் பெண்களுக்கு எதிராக நடத்தப்பட்ட தொடர் தாக்குதல்களாகும். 25 செப்டம்பர் 2017 அன்று இந்த பரபரப்பு தொடங்கியது. இதன் விளைவாக 16 பெண்கள் காயமடைந்தனர். ஆனால், அவர்களில் யாரும் அவனால் கொள்ளையடிக்கப்படவில்லை அல்லது கொல்லப்படவில்லை.
# 2017 கராச்சி தாக்குதல்

## தாக்குதல்கள்

செப்டம்பர் 25 அன்று அந்த நபர் முதலில் மூன்று பெண்களை காயப்படுத்தினார். அவர் செப்டம்பர் 26 அன்று மேலும் இருவரை காயப்படுத்தினார். செப்டம்பர் 28 அன்று மற்றொருவரை காயப்படுத்தினார். ஹபீப் பல்கலைக்கழகத்திற்கும் இராடோ பேக்கரிக்கு இடையேயுள்ள ஜோஹர் சௌரங்கி முதல் பெகல்வான் கோத் வரையிலான பகுதிகளில் இவர்கள் தாக்கப்பட்டனர். பாதிக்கப்பட்டவர்கள் அருகில் உள்ள மருத்துவமனைக்கு கொண்டு வரப்பட்டனர்.  
அக்டோபர் 4 அன்று, குல்ஷன்-இ-ஜமால் முதல் குல்ஷன் சௌரங்கி வரையிலான பகுதிகளில் மூன்று மணி நேரத்திற்குள் ஐந்து பெண்கள் காயமடைந்தனர். அக்டோபர் 16 அன்று, பெடரல் பி பகுதிக்கு அருகே ஒரு பெண் தாக்கப்பட்டார்.  
சில பெண்களைக் கண்டுபிடிக்க முடியவில்லை. அல்லது உள்ளூர் காவல் நிலையத்தை அவர்கள் அணுகிவில்லை. அவர்கள் புகார்களைத் தர மறுத்தனர். காவல் துறையினரின் தகவல்களின்படி, 16 பெண் குடிமக்கள் தாக்குதலில் பாத்திக்கப்பட்டனர்.
# 2017 கராச்சி தாக்குதல்

## குற்றவாளி

ஒரே ஆடை அணிந்துவந்த ஒரே நபரால் இத் தாக்குதல்கள் நடத்தப்பட்டன. சில பாதிக்கப்பட்டவர்கள் கூறிய தலவல்களாலும், சிசிடிவி காட்சிகளில் தெரிந்த காட்சிகளின்படியும், சந்தேக நபர் 5 ′ 7–9 ″ உயரமும், 20-29 வயதுடைய மெல்லிய மனிதராகத் தோன்றுகிறார். அவர் கருப்பு அங்கியும் ஜீன்ஸ் கால் சராயும் அணிந்துள்ளார். அவர் தலைக்கவசம் அணிந்து சிவப்பு மோட்டார் சைக்கிளில் சவாரி செய்கிறார். மேலும் கூர்மையான பொருளைப் பயன்படுத்தி இடது கையால் ஒரு பெண்ணின் பின்னால் இருந்து தாக்கிவிட்டு அங்கிருந்து வெளியேறுகிறார். பாதிக்கப்பட்டவர்களில் ஒருவர் தலைகவசம் அணியாமல் இருக்கும்போது அவரை பார்த்த்துள்ளார். அவர் சுருள் முடி கொண்டவராகவும் லேசான தாடியுடன் இருந்ததாக கூறினார். அவர் உளவியல் கோளாறால் பாதிக்கப்பட்டிருப்பதாகவும் கூறப்படுகிறது.  
சிசிடிவி காட்சிகள் தரமற்றவை. அவை விசாரணைக்கு உதவவில்லை. தாக்குபவரின் முகமும் வாகனத்தின் பதிவெண்ணும் கண்டறிய மிகவும் கடினமாக இருந்தது. தப்பிப்பிழைத்த அனைவரும் "கண்ணியமான உடையிலேயே" இருந்தனர். எனவே தாக்குதல்களில் பயங்கரவாதிகளின் தொடர்பு இருப்பதாக காவல் துறையினர் சந்தேககிக்கவில்லை.  
இந்த தாக்குதல்கள் பீதியையும் பயத்தையும் பரப்பின. பல பெண்கள் வீட்டிலேயே இருக்க வேண்டிய கட்டாயம் ஏற்பட்டது. விரைவில், அந்த பகுதிகளில் காவல்துறையினரின் பாதுகாப்பு பலப்படுத்தப்பட்டது. மேலும், அப்பகுதி முழுவதும் ஆய்வு செய்ய உயர் எச்சரிக்கை பாதுகாப்பு அனுப்பப்பட்டது.  
இதைத் தொடர்ந்து, கராச்சி பல்கலைக்கழகத்தில் மாணவிகள் கூடுதல் பாதுகாப்பைக் கோரினர். அதனால் கல்லூரிக்கு அவர்களின் வருகை குறைவாக இருந்தது. அவர்கள் பொதுப் போக்குவரத்தைப் பயன்படுத்துவதற்குப் பதிலாக குறிப்பிட்ட்டப் பேருந்துகளைப் பயன்படுத்த அறிவுறுத்தப்பட்டனர். மேலும் பல்கலைக்கழக வளாகத்திற்குள் வாகனத்தில் செல்லும் போது தலைகவசம் பயன்படுத்த தடை விதிக்கப்பட்டது. பெண்கள் வளாகத்தின் மீதான தாக்குதல்களின் செய்திகளை சரிபார்க்க ஒரு காவல்துறையினர் அடங்கிய குழுவும் பல்கலைக்கழகத்திற்கு வருகை தந்தது. எனினும், துணைவேந்தர் பேராசிரியர். டாக்டர் முஹம்மது அஜ்மல் கான் அறிக்கைகளை நிராகரித்தார்.
# 2017 கராச்சி தாக்குதல்

## எதிர்வினைகள்

அக்டோபர் 13 ஆம் தேதி, சாசாத் என்பவர் இத்தாக்குதலில் சந்தேக நபருக்கு நெருக்கமாக இருப்பதாகக் கூறி காவலர்கள் அவரை நீதிமன்றத்தில் ஆஜர்படுத்தினர். அக்டோபர் 15 அன்று, சச்சிவால் காவலர்கள் மண்டி பஹாவுதீனைச் சேர்ந்த வசீம் என்ற சந்தேக நபரை கராச்சி காவல்துறையின் உதவியுடன் கைது செய்தனர், சிச்சவத்னி பகுதியில் இதே போன்ற கத்தி தாக்குதலுக்கு பின்னணியில் இருப்பதாகக் கூறப்பட்டது. அங்கு 2013 முதல் மூன்று ஆண்டுகளில் 50 பெண்கள் காயமடைந்தனர். இருப்பினும், அக்டோபர் 16 அன்று கராச்சியில் நடந்த மற்றொரு தாக்குதலுக்குப் பிறகு, அவர் கராச்சி தாக்குதல்களில் ஈடுபடாமல் இருந்திருக்கலாம் என்று அவர் அறிவிக்கப்பட்டார். இருப்பினும், நவம்பர் 14 அன்று, சாசாத் மீதான ஐந்து வழக்குகளும் முடித்து வைக்கப்பட்டன. மேலும் ஆதாரங்கள் இல்லாததால் அவர் விடுவிக்கப்பட்டார்.
# அல் (அரபு மொழி)

அரபு மொழியில் பெயர்ச் சொல்லுக்குக்கு முன்னொட்டாக (prefix) **அல்** (அரபு மொழி: ٱلْـ) எனும் சொல் பயன்படுத்தப்படுகிறது. இதனை ஆங்கில மொழியில் பயன்படுத்தப்படும் *தி* (**The**) சொல்லுக்கு நிகரானது. ஆனால் தமிழ் மொழி உள்ளிட்ட இந்திய மொழிகளில் பெயர்ச்சொற்குறிக்கு முன்னொட்டாக இது போன்ற *அல்* அல்லது *தி* போன்ற சொற்கள் பயன்படுத்துவதில்லை. ஒரு பெயர்ச் சொல் அல்லது இடப்பெயரை குறிப்பிடுவதற்கு ஆங்கிலத்தில் முன்னொட்டாக *தி* என்று குறிப்பது போன்று அரபு மொழியில் அல்-மஸ்ஜித், அல்-அல் ஜசீரா, அல்-கிதாப் எனக்குறிப்பிடுவர்.  
பெயர்களில் *அல்* பொதுவாக பெயர் அல்லது அவரது குடும்பத்தின் தோற்றம், தொழில் அல்லது குணாதிசயத்தை அடையாளம் காணப் பயன்படுத்தப்படுகிறது. உதாரணமாக, அஹ்மத் அல் மஸ்ரி (أحمد المصري) "அஹ்மத் தி எகிப்தியன்" ("மஸ்ரி" என்றால் எகிப்தியன்) என மொழிபெயர்க்கலாம், அதே சமயம் அஹ்மத் அல் யெமனி (أحمد Ye) அஹ்மத் தி யமன். யாகூப் அல் ஜர்ரா - ஜேக்கப் தி சர்ஜன் போன்ற ஒரு நபரின் தொழில் அல்லது அவரது தந்தை அல்லது தாத்தாவின் கடைசி பெயராக அடிக்கடி பயன்படுத்தப்படுகிறது. எப்போதாவது, *அல்* கடைசிப் பெயரை உருவாக்க குணநலன்களுடன் பயன்படுத்தப்படுகிறது. எடுத்துக்காட்டாக, *சலீம் அல் டாக்கி* (سليم الذكي) என்றால் *சலீம் புத்திசாலி* என்று பொருள். சில நேரங்களில் *அல்* என்பது ஒரு நபரின் முதல் பெயரின் ஒரு பகுதியாகும். உதாரணமாக, புகழ்பெற்ற அரபு சலாகுத்தீன் உண்மையில் *சலாஹ் அல் தீன்* (صلاح Arabic) என்று அரபியில் உச்சரிக்கப்படுகிறது, அதாவது "விசுவாசத்தின் நீதி", அல் "இன்", சலா "நீதி" மற்றும் தீன் என்றால் நம்பிக்கை ஆகும். . அப்துல் ரகீம் (இது அப்துல் அல் ரஹீம் என மொழிபெயர்க்கப்படலாம்), இதன் பொருள் "இரக்கமுள்ளவரின் வேலைக்காரன்" ("இரக்கமுள்ளவர்" என்பது இஸ்லாத்தின் கடவுளின் பெயர்களில் ஒன்றாகும்).  
"எல்" எனும் சொல் சில நேரங்களில் "அல்" க்கு பதிலாக பயன்படுத்தப்படுகிறது. இதற்கும் ஒரே பொருள் உள்ளது மற்றும் அரபு எழுத்தில் உண்மையில் ஒன்றே. *அல்* என்பதற்கு இணையாக *எல்* எனும் சொல் பொதுவாக எகிப்து மற்றும் வேறு சில வட ஆப்பிரிக்க நாடுகளில் பயன்படுத்தப்பகிறது. அல் பொதுவாக வளைகுடா நாடுகளில் பயன்படுத்தப்படுகிறது. வட ஆப்பிரிக்காவின் துனிசியா, அல்ஜீரியா மற்றும் மொராக்கோ நாடுகளில் "அல்" என்பதற்கு மாற்று உச்சரிப்பாக சில நேரங்களில் "லா" பயன்படுத்தப்படுகிறது.
# இந்தியாவில் தற்பால்சேர்க்கை

**இந்தியாவில் தற்பால்சேர்க்கை** (Homosexuality in India) என்பது பழங்காலம் முதல் நவீன காலம் வரை விவாதப் பொருளாக உள்ளது. தற்பால் சேர்க்கை பாத்திரங்கள் மற்றும் கருப்பொருள்கள் குறித்து இந்து நூல்கள் பல்வேறு நிலைப்பாடுகளை எடுத்துள்ளன. நான்கு வேதங்களில் ஒன்றானதும் மிக முக்கியமானதாக இருக்கும் இருக்கு வேதம், *விக்ரிதி ஏவம் பிரகிருதி* (இயற்கைக்கு மாறானதாகத் தோன்றுவதும் இயற்கையானதே) என்று கூறுகிறது, சில அறிஞர்கள் மனித வாழ்க்கையின் தற்பால் சேர்க்கை பரிமாணங்களைக் கொண்ட மற்ற உலகளாவிய பன்முகத்தன்மையைப் போன்றது என அங்கீகரிக்கின்றனர், வாத்சாயனர் எழுதிய பண்டைய இந்திய உரையான காமசூத்திரம் சிற்றின்ப தற்பால் சேர்க்கை நடத்தை பற்றிய ஒரு முழுமையான அத்தியாயத்தை கூறுகிறது. வரலாற்றில், இந்திய துணைக்கண்டம் முழுவதும் தற்பால் சேர்க்கை அதிகமாக இருந்ததையும், பிரித்தானிய காலனி ஆட்சியின் போது சுமார் 18 ஆம் நூற்றாண்டு வரை தற்பால் சேர்க்கையாளர்கள் எந்த வகையிலும் தாழ்ந்தவர்களாக கருதப்படவில்லை என்பதையும் வரலாற்று இலக்கிய சான்றுகள் சுட்டிக்காட்டுகின்றன. இருப்பினும், முகலாயப் பேரரசின் போது ஃபதாவா ஆலம்கிரியின் இஸ்லாமிய சட்டத்தின் கீழ், ஆண் முஸ்லீம் தற்பால் சேர்க்கை ஈடுபட்டது தெரிய வந்தால் கசையடி அல்லது கல்லால் அடித்தல் போன்ற தண்டனை வழங்கப்பட்டது. 6 செப்டம்பர் 2018 அன்று, இந்திய உச்ச நீதிமன்றத்தின் 5 நீதிபதிகள் கொண்ட அரசியல் சாசன அமர்வு இந்திய தண்டனைச் சட்டம் பிரிவு 377 இன் ஒரு பகுதியை செல்லாததாக்கியது, எனவே இந்தியாவில் தற்பால் சேர்க்கையை சட்டப்பூர்வமாக்கியது. ஓரினச் சேர்க்கையாளர்களுக்கு 10 ஆண்டுகள் வரை சிறைத்தண்டனை விதிக்கக் கூடிய காலனித்துவ காலச் சட்டத்தை ரத்து செய்ததன் மூலம்,"இது சிறந்த எதிர்காலத்திற்கு வழி வகுக்கும்" என்று ஒரு நீதிபதி கூறினர். இந்திய அரசியலமைப்புச் சட்டம் மற்றும் தில்லி ஒப்பந்தம் 1952 ன் பிரிவு 141 ன் கீழ் சம்மு -காஷ்மீர் மாநிலத்திற்கும் இந்த தீர்ப்பு பொருந்தும்,  
இந்தியாவில் ந,ந,ஈ,தி மக்கள்தொகைக்கு அதிகாரப்பூர்வ புள்ளிவிவரங்கள் இல்லை, ஆனால் இந்திய அரசாங்கம் 2012 இல் உச்ச நீதிமன்றத்தில் ஒரு புள்ளிவிவரங்களை சமர்ப்பித்தது, அதன்படி, இந்தியாவில் சுமார் 2.5 மில்லியன் தற்பால் சேர்க்கையாளர்கள் தங்களைப் பதிவு செய்துள்ளனர் என்று கூறியது. இந்த புள்ளிவிவரங்கள் சுகாதார அமைச்சகத்திடம் தங்களை சுயமாக அறிவித்த நபர்களை மட்டுமே அடிப்படையாகக் கொண்டவை. பல ந,ந,ஈ,தி இந்தியர்கள் பாகுபாட்டிற்கு பயந்து தங்களை வெளிப்படையாக அறிவிக்காமல் இருப்பதால் இது முழுமையான புள்ளி விவரமாக இருப்பதற்கான வாய்ப்புகள் குறைவாகும்.  
தற்பாலினர் வெறுப்பு இந்தியாவில் பரவலாக உள்ளது. இந்தியாவில் தற்பால் சேர்க்கைபற்றிய பொது விவாதம் தடைபட்டுள்ளது, எந்தவொரு வடிவத்திலும் பாலியல் வெளிப்படையாக விவாதிக்கப்படுவதில்லை. இருப்பினும், சமீபத்திய ஆண்டுகளில், தற்பால் சேர்க்கைமீதான அணுகுமுறை சற்று மாறியுள்ளது. மற்றும் சினிமாவில் தற்பால் சேர்க்கைபற்றிய அதிக சித்தரிப்புகள் மற்றும் விவாதங்கள் நடந்துள்ளன. மூன்றாம் பாலினத்தின் சமூகக் கூறுகளைக் கொண்ட நாடுகளில் இந்தியாவும் ஒன்று. இந்தியாவில் ந,ந,ஈ,தி சமூகத்திற்கு எதிரான மன, உடல், உணர்ச்சி மற்றும் பொருளாதார வன்முறை தொடர்ந்து பிரச்சனையாக உள்ளது. குடும்பம், சமூகம் அல்லது காவல்துறையினரின் ஆதரவு இல்லாததால், பல ஓரினச் சேர்க்கையாளர்களால் பாலியல் பலாத்காரம் செய்யப்பட்டவர்கள் குற்றங்களைப் புகாரளிப்பதில்லை.
# உதட்டுச் சாய பெண்ணியம்

**உதட்டுச் சாய பெண்ணியம்** (Lipstick feminism) என்பது பெண்களின் பாலியல் சக்தி உட்பட பெண்ணியத்தின் பாரம்பரியக் கருத்துகளைத் ஏற்றுக் கொள்ள முயற்சிக்கும் பல்வேறு வகையான மூன்றாம் அலை பெண்ணியம் ஆகும்.  
பெண்களின் வாக்குரிமை இயக்கத்தில் தொடங்கி , பெண்களின் அடிப்படை உரிமைகளில் கவனம் செலுத்திய ஆரம்பகால பெண்ணிய பிரச்சாரங்களைப் போலல்லாமல், உதட்டுச்சாய பெண்ணியம், குறிப்பாக பாலுணர்வின் அடிப்படையில் பெண்கள் தங்கள் பெண்மையை புறக்கணிக்காமல் அல்லது மறுக்காமல் பெண்ணியமாக இருக்க முடியும் என்பதை அறிய முயல்கிறது. பெண்ணியத்தின் இரண்டாவது அலையின் போது, பெண்ணியவாதிகள் பெண்களின் சட்ட மற்றும் சமூக சமத்துவத்தில் மட்டுமே கவனம் செலுத்தினர். ஆனால்,அவர்களின் பாலுணர்வை 'ஏற்றுக்கொள்ள' மறுத்தனர். *ஜோரா நீல் ஹர்ஸ்டன்* மற்றும் எம்மா கோல்ட்மேன் போன்றவர்கள் பெண்கள், அழகியல் மற்றும் பெண்மையின் கருத்துக்களின் தத்துவ கருத்துக்களைப் பயன்படுத்துவதன் மூலம், பாலினத்தின் வழிகளை மேம்படுத்துவதற்கும் பகுப்பாய்வு செய்வதற்கும் சாத்தியம் ஏற்படும் என்று வாதிட்டனர். உதட்டுச் சாயப் பெண்ணியம், பெண்ணின் உடலிலிருந்து உமிழப்படும் பெண்மை மற்றும் பெண் பாலியல் பற்றிய கருத்துக்களை உள்ளடக்கியது. உதட்டுச்சாய பெண்ணியத்தின் அறிஞர்கள், பெண்கள் உணர்வு மற்றும் பாலுணர்வுக்கு ஏற்ப செயல்பட உரிமை உண்டு என்று நம்புகிறார்கள்.  
உதட்டுச் சாயப் பெண்ணியம் சில இழிவான வார்த்தைகளை வலிமை மிகுந்த வார்த்தைகளாக மாற்றுகிறது. உதாரணமாக 'ஸ்லட்' எனும் வார்த்தையினை *ஸ்லட்வாக்* என்று மாற்றியது. இது இரண்டாவது அலை பெண்ணியத்தின் கருத்தியல் பின்னடைவினை சரிசெய்யும் விதத்தின் ஒரு பகுதியாக உருவாக்கப்பட்டது.
# உதட்டுச் சாய பெண்ணியம்

## மொழி

சொற்பொருளியலின்படி, உதட்டுச் சாய பெண்ணியம் எனும் குறிச் சொல் பெண்களை இழுபடுத்தும் சொற்களான *ஸ்லட் (இழிமகள்)* என்பதனை மீட்டெடுக்கும் பொருட்டு உருவாக்கபட்டது.இந்தச் சொல் "ஒழுக்கநெறியற்ற பெண்" மற்றும் சுதந்திரவாதி ஆகிய பொருள்படும் வகையில் உருவாக்கப்பட்டது.
# உதட்டுச் சாய பெண்ணியம்

## தத்துவம்

தத்துவரீதியாக, உதட்டுச்சாய பெண்ணியம் ஒரு பெண் , உளவியல் ரீதியாக, சமூக ரீதியாக, அரசியல் ரீதியாக அதிகாரம் பெறக்கூடியதனை முன்மொழிகிறது  
மற்ற பெண்ணியவாதிகள், உதட்டுச் சாய பெண்ணியத்தில், பெண்களுக்கு அதிகாரமளித்தல் என்று அழைக்கப்படுவது ஒரு தத்துவ முரண்பாடாக உள்ளது எனக் கூறினர்.பெண்கள் தங்களது கால்களில் உள்ள முடிகளை நீக்கம் செய்வது மற்றும் குட்டை பாவாடை அணிவது போன்ற பாரம்பரிய பாலின செயல்களைச் செய்வதற்கான முடிவை அதிகாரமளிக்கும் செயலாகக் கருதலாமா இல்லையா என்பதை பெண்ணிய அறிஞர்கள் பல முறை விவாதித்து வந்திருக்கிறார்கள். *ஃபியன்குவாலா சுவீனி மற்றும் கதி டேவிசு* போன்ற பெண்ணியக் கல்வியாளார்கள் பெண்ணிய விடுதலை என்பது புரிந்து கொள்வதன் மூலமே கிடைக்கும் என்றும் அது பழமைவாத நடவடிக்கைகளில் இருந்து நீங்கள் வெளியேறும் போதும் தான் நிகழும் எனவும் கூறுகின்றனர்.
# உதட்டுச் சாய பெண்ணியம்

## பிரபலமான கலாச்சாரத்தில்

அமெரிக்க தொலைக்காட்சித் தொடரில், *தி வெஸ்ட் விங்*, 57 வது நிகழ்ச்சியில் , " *நைட் ஃபைவ்* ", என்பதில் உதட்டுச் சாயப் பெண்ணியத்தின் சிறப்புகளை கதாபாத்திரங்கள் விவாதிக்கும் ஒரு காட்சியை கொண்டுள்ளது. பெண் கதாநாயகி இது அதிகாரம் அளிப்பதாக முடிவு செய்கிறார், அதே நேரத்தில் இது பாலின-எதிர்மறைவாதம் ஊதிய சமநிலை போன்ற முக்கியமான பிரச்சினைகளிலிருந்து திசை திருப்பப்படுகிறது என்று கூறும் வகையில் காட்சிகள் அமைக்கப்பட்டிருக்கும்.
# வன்கலவியின் சமூகவியல் கோட்பாடுகள்

**வன்கலவியின் சமூகவியல் கோட்பாடுகள்** (Sociobiological theories of rape) படிவளர்ச்சிக் கொள்கை கற்பழிப்பாளர்களின் உளவியலை எவ்வாறு பாதிக்கிறது என்பதை ஆராய்கிறது. இத்தகைய கோட்பாடுகள் மிகவும் சர்ச்சைக்குரியவையாக உள்ளான. ஏனெனில், பாரம்பரிய கோட்பாடுகள் பொதுவாக வன்கலவியினை ஒரு நடத்தை இணக்கமாக கருதுவதில்லை. சிலர் இத்தகைய கோட்பாடுகளை நெறிமுறை, மத, அரசியல் அல்லது அறிவியல் அடிப்படையில் எதிர்க்கின்றனர். மற்றவர்கள் வன்கலவி காரணங்களைப் பற்றிய சரியான அறிவு பயனுள்ள தடுப்பு நடவடிக்கைகளுக்கு அவசியம் என்று வாதிடுகின்றனர்.
# வன்கலவியின் சமூகவியல் கோட்பாடுகள்

## *வன்கலவியின் இயற்கையான வரலாறு*

வன்கலவி சில சூழ்நிலைகளில் மரபணு ரீதியாக சாதகமான நடத்தை இணக்கத்தினால் உருவானது என்ற கருத்தை உயிரியலாளர் ராண்டி தோர்ன்ஹில் மற்றும் மானுடவியலாளர் கிரேக் டி. பால்மர் அவர்களின் *எ நேச்சுரல் ஹிடரி ஆஃப் ரேப்* (2000) புத்தகத்தில் கூறியுள்ளனர்.
# வன்கலவியின் சமூகவியல் கோட்பாடுகள்

## விலங்கு கட்டாய பாலியல்

அனாடிடாய் , போத்தல் மூக்கு ஓங்கில், மற்றும் சிம்பன்சிகள் உட்பட விலங்கு சமூகத்தில் மனிதர்களின் வன்கலவியினை ஒத்த நடத்தையை நாம் காணலாம், . இத்தகைய 'கட்டாய இணைப்புகள்' விலங்குகளை அணுகுவது மற்றும் பாலியல் ரீதியாக ஊடுருவி போராடும்போது அல்லது தப்பிக்க முயற்சிக்கிறது. விலங்குகளில் கட்டாய பாலினத்தின் அவதானிப்புகள் சர்ச்சைக்குரியவை அல்ல; ஆனால் இந்த அவதானிப்புகளின் விளக்கம் மற்றும் அவற்றை அடிப்படையாகக் கொண்ட கோட்பாடுகளை மனிதர்களுக்கு விரிவாக்குவது சர்ச்சைக்குரியதாக உள்ளது. *ஸ்கார்பியன் ஃபிளைசின்* பாலியல் நடத்தையை விவரிப்பதன் மூலம் தோர்ன்ஹில் இந்த கோட்பாட்டை அறிமுகப்படுத்துகிறார்.
# வன்கலவியின் சமூகவியல் கோட்பாடுகள்

## மனித கற்பழிப்பு

தோர்ன்ஹில் மற்றும் பால்மர் "சுருக்கமாக, ஒரு ஆண் தனக்கு நிறைய சிரமங்கள் இல்லாமல், பல குழந்தைகளைப் பெற முடியும்; ஒரு பெண் மிகுந்த சிரமங்களுடன் சில குழந்தைகளை மட்டுமே பெற்றெடுக்க முடியும்."வன்கலவி என்பது ஆண்களின் இனப்பெருக்க உத்தியாக இருக்கலாம். வன்கலவி ஒரு இனப்பெருக்க உத்தியாக இருக்கலாம் என்பதைக் குறிக்கும் பல காரணிகளை அவர்கள் சுட்டிக்காட்டுகின்றனர். பெரும்பாலான பாலியல் பலாத்காரங்கள் குழந்தை பிறக்கும் ஆண்டுகளில் நிகழ்கின்றன. கற்பழிப்பாளர்கள் வழக்கமாக அடிபணிவதற்கு தேவையானதை விட அதிக சக்தியைப் பயன்படுத்துவதில்லை, ஏனெனில் பாதிக்கப்பட்டவர்களை உடல் ரீதியாக காயப்படுத்துவது இனப்பெருக்கத்திற்கு தீங்கு விளைவிக்கும். மேலும், "பல கலாச்சாரங்களில் வன்கலவி பாதிக்கப்பட்டவரின் கணவருக்கு எதிரான குற்றமாகவே கருதப்படுகிறது."  
மானுடவியலாளர் எட்வர்ட் எச். ஹேகன் தனது பரிணாம உளவியலின் அடிக்கடி கேட்கப்படும் கேள்விகள் என்பதில், 2002 ல் இருந்து வன்கலவி தகவமைப்பு என்ற கருதுகோளுக்கு தெளிவான ஆதாரம் இல்லை என்று நம்புகிறார். "மனித இனத்தில் ஆண்களுக்கு கற்பழிப்புக்கான உளவியல் இணக்கம் உள்ளதா என்பதனை, அறிவாற்றல் நிபுணத்துவத்திற்கான ஆதாரங்களைத் தேடும் ஆய்வுகள் மூலம் மட்டுமே பதில் அளிக்க முடியும் எனக் கூறுகிறார்.  
-
# வன்கலவியின் சமூகவியல் கோட்பாடுகள்

## மனித கற்பழிப்பு

### பெண்களின் பாதுகாப்பு

வன்கலவியைத் தவிர்ப்பதற்காக பெண்கள் பல பாதுகாப்பு உத்திகளை உருவாக்கியிருக்கலாம். அதில் தங்களுக்கு விருப்பமான ஆண்களை துணையாக ஆக்குதல் , திறமையான ஆண்களை பாதுகாவலாரக நியமனம் செய்தல் ஆகியன அடங்கும்.  
2003 ஆம் ஆண்டில் நடத்தப்பட்ட ஆய்வில் , வன்கலவி அல்லாத உடலுறவில் கர்ப்பத்தை விட கர்ப்பத்தின் அதிர்வெண் கணிசமாக அதிகமாக இருப்பதைக் கண்டறிந்தது, மேலும் ஆண் கற்பழிப்பாளர்கள் கருவுறுதலின் உயிரியல் அறிகுறிகளை வெளிப்படுத்தும் பெண்களை அதிக அளவில் குறிவைக்கிறார்கள் என்ற கருதுகோளையும் முன்வைத்தனர்.
# பெண்கள் சனநாயக முன்னணி

**பெண்கள் சனநாயக முன்னணி (WDF)** பாக்கித்தானை தளமாகக் கொண்ட ஒரு சுயாதீன சோசலிச - பெண்ணிய அமைப்பாகும். இது மத்திய தலைநகர் இசுலாமாபாத்தில் மார்ச் 8, 2018 அன்று சிந்து, பலுசிசுதான், பஞ்சாப் மற்றும் கைபர்-பக்துன்க்வாவிலிருந்து நூற்றுக்கணக்கான பிரதிநிதிகளால் நிறுவப்பட்டது.  
பாக்கித்தான் பன்னாட்டு மகளிர் தின கொண்டாட்டத்தை உண்மையான நடவடிக்கையாக மாற்ற ஒரு சோசலிச பெண்ணிய இயக்கத்தை உருவாக்க நாடு முழுவதும் உள்ள பெண்களை ஒன்றிணைக்க வேண்டும் என்ற நோக்கத்தை பெண்கள் ஜனநாயக முன்னணி கொண்டுள்ளது.இக்கட்சியின் அறிக்கை மற்றும் அரசியலமைப்பு முதலாளித்துவம், ஆணாதிக்கம், மத பாசிசம், தேசிய ஒடுக்குமுறை மற்றும் பாக்கித்தானின் சர்வாதிகார அரசியல் அமைப்புக்கு எதிரான பரந்த அடிப்படையிலான போராட்டத்திற்கு முயற்சிக்கிறது.  
பெண்கள் சனநாயக முன்னணி 2018 ஆம் ஆண்டு சர்வதேச மகளிர் தினம் அன்று தொடங்கி வைக்கப்பட்டது. மாணவர்கள், வேலை பார்க்கும் பெண்கள் , அறிஞர்கள், அரசியல் ஆர்வலர்கள் உள்ளிட்ட அனைவரும் கூடி 2018 ஆம் ஆன்டு பெரும் எண்ணிக்கையிலான அவுரத் அசாதி மார்ச் எனப்படும் பெண்கள் விடுதலைப் பேரணியில் கலந்து கொண்டனர்.
# பெண்கள் சனநாயக முன்னணி

## பின்னணி

பெண்கள் சனநாயக முன்னணி பாக்கித்தானை தளமாகக் கொண்டு ஒரு பெண்கள் அமைப்பாக இயங்குகிறது. இது கிராமப்புற மற்றும் நகர்ப்புறங்களில் இருந்து தொழிலாள வர்க்கப் பெண்களின் மன அல்லது உடல் உழைப்புப் போராட்டங்களை ஒன்றிணைப்பதன் மூலம் ஒரு சோசலிச-பெண்ணிய மக்கள் எதிர்ப்பு இயக்கத்தை உருவாக்குவதை நோக்கமாகக் கொண்டுள்ளது. இம்முன்னணி சனநாயக முறையில் அமைதியான மற்றும் எதிர்ப்பு வழிமுறைகளை ஏற்றுக்கொள்கிறது.
# பெண்கள் சனநாயக முன்னணி

## அறக்கட்டளை

2018 ஆம் ஆண்டின் மார்ச்சு 8 அன்று சர்வதேச மகளிர் தின கொண்டாட்டத்தின் போது பெண்கள் சனநாயக முன்னணி முறையாக ஒரு எதிர்ப்பு இயக்கமாக நிறுவப்பட்டது, 2014 ஆம் ஆண்டு முதல் செயல்பட்டு வந்த மாகாண அலகுகளின் பிரதிநிதிகளால் இந்த அற்க்கட்டளை மாநாடு இசுலாமாபாத்தில் நடந்தது. பாக்கித்தானில் அவுரத் ஆசாதி பேரணி எனப்படும் பெண்கள் சுதந்திர அணிவகுப்பு நடைபெற அடித்தளமிட்டது.
# பெண்கள் சனநாயக முன்னணி

## கருத்தியல்

வன்முறை, பாகுபாடு மற்றும் ஆணாதிக்க ஒடுக்குமுறை, வர்க்கம், பாலினம் மற்றும் தேசத்தின் அடிப்படையில் ஒட்டுமொத்த ஒடுக்குமுறை மற்றும் சுரண்டல் ஆகியவற்றை ஒழிப்பதை இம்முன்னணியின் ஒரு பகுதியாக கருதுகிறது. முதலாளித்துவம், ஏகாதிபத்தியம், நிலப்பிரபுத்துவம் மற்றும் மத தீவிரவாதம். பெண்களின் வாழ்வுரிமை, அனைத்து வகையான ஒடுக்குமுறை, முன்னேற்றம் மற்றும் அமைதி ஆகியவற்றிலிருந்து பெண்களின் விடுதலை வரை இக்கட்சி தனது போராட்டத்தைத் தொடர உறுதிபூண்டுள்ளது. பாக்கித்தான் மக்கள் ஜனநாயகத்தை நிறுவ வேண்டும். அவர்களின் சித்தாந்தம் சோசலிச-பெண்ணியமும் பெண்களின் அரசியல் போராட்டங்களின் வரலாறும் ஆகும்.
# பெண்கள் சனநாயக முன்னணி

## நிறுவன கட்டமைப்பு

கைபர் பக்துன்க்வா, சிந்து, பஞ்சாப் , இசுலாமாபாத்து என்ற நான்கு தேசிய அலகுகளாக பெண்கள் சனநாயக முன்னணி நாடு முழுவதும் இருக்கும் ஒரு கூட்டாட்சி அமைப்பாகும்; பலுசிசுதான் ஒரு கூட்டாட்சி அலகாகும். சர்ச்சைக்குரிய பிரதேசங்களான கில்கிட்-பால்டிசுத்தான், காசுமீர் ஆகிய பகுதிகளில் அலகுகளை உருவாக்கி இந்த பகுதிகளின் பெண்களை இயக்கத்தின் ஒரு பகுதியாக ஆக்குவதையும் இக்கட்சி தன்னுடைய நோக்கமாகக் கொண்டுள்ளது.  
பின்வரும் பின்னிப் பிணைந்த தேர்ந்தெடுக்கப்பட்ட கட்டமைப்புகளை இந்த கட்சி கொண்டுள்ளது:  
- காங்கிரசு: அரசியல் மற்றும் கருத்தியல் முடிவெடுக்கும் ஒரு அரசியல் அமைப்பு
- கவுன்சில்: தினசரி விவகாரங்களுக்கான முடிவுகளை செயல்படுத்த "அமைச்சரவை" என்று அழைக்கப்படும் ஒரு செயலகம் கொண்ட ஒரு அமைப்பு.  
இந்த கட்டமைப்புகள் மாவட்ட, கூட்டாட்சி, மாகாணம், தேசியம் என்ற மூன்று நிலைகளில் உள்ளன.
# பெண்கள் சனநாயக முன்னணி

## தலைமைத்துவம்

பெண்கள் சனநாயக முன்னணியின் மத்திய அமைச்சரவை ஐந்து உறுப்பினர்களைக் கொண்டுள்ளது:  
தலைவர்: இசுமத் சாஜகான்  
பொதுச் செயலாளர்: ஆல்யா பக்சால்  
செயலாளர் தகவல் மற்றும் வெளியீடு: தூபா சையத்  
செயலாளர் கல்வி மற்றும் கலை: சாசாதி உசைன்  
செயலாளர் நிதி: லுப்னா கிஃபாயத்  
சலீலா ஐதர் இம்முன்னணியின் F மாகாண தலைவர். இவர் குவெட்டாவில் இருந்து தேர்ந்தெடுக்கப்பட்டார். , பலூசிசுதான் பிபிசியின் 100 பெண்கள் பட்டியலில் பெயரிடப்பட்டது. 2019 ஆம் ஆண்டு செல்வாக்கு மிகுந்த பெண்மணிகள் என்று இப்பட்டியல் தொகுக்கப்பட்டது. பிபிசி
# பிலால் சுறா

**பிலால் சுறா** அல்லது **அரிவாள் துடுப்பு எலுமிச்சை சுறா** (*sicklefin lemon shark*) என்பது இந்தோ-பசிபிக்கின் வெப்பமண்டல கடல் பகுதியில் பரவலாக உள்ள கார்சார்ஹினிடே குடும்பத்தைச் சேர்ந்த ஒரு ரெக்வியாம் சுறா இனமாகும். இது அமெரிக்காவின் நன்கு அறியப்பட்ட எலுமிச்சை சுறாவுடன் (*N. brevirostris*) நெருங்கிய தொடர்புடையது; இரண்டு இனங்களும் தோற்றத்தில் ஏறக்குறைய ஒரே மாதிரியானவை, பரந்த தலை கொண்ட திட உடல் சுறாக்களாக, கிட்டத்தட்ட சம அளவுள்ள இரண்டு முதுகு துடுப்புகள், மஞ்சள் நிறமுடைய உடலைக் கொண்டவை. இதன் பெயரான அரிவாள் துடுப்புச் சுறா என்பதற்கு ஏற்ப, இந்தச் சுறா அமெரிக்க எலுமிச்சை சுறாவிலிருந்து வேறுபடுவதாக இது அரிவாள் வடிவ துடுப்புகளைக் கொண்டுள்ளது. இந்த இனமானது நீளம் வரை வளரக்கூடியது. மேலும் இவை பொதுவாக சதுப்புநில முகத்துவாரங்கள் முதல் பவளப் பாறைகள் வரை பல்வேறு வாழ்விடங்களில் . ஆழத்திலுள்ள நீரில் வாழ்கிறது.  
பொதுவாக இவை எதிர்ப்பு தெரிவிக்காத எளிய உணவுகளையே மெதுவாக வேட்டையாடும். அரிவாள் எலுமிச்சை சுறா அரிதாகவே நீண்ட தூரம் பயணிக்கிறது. இதனால் பல தனிச் சுறாக்களை குறிப்பிட்ட இடத்தில் ஆண்டு முழுவதும் காணலாம். இதன் குடும்பத்தின் மற்ற சுறாக்களைப் போலவே, இந்த இனமும் குட்டிகளை ஈனுகின்றவை ஆகும். பெண் சுறாக்கள் ஒவ்வோரு ஆண்டும் 10-11 மாதங்கள் கருவுற்றறிருந்து ஒரு ஈற்றில் 13 வரையிலான குட்டிகளை ஈனக்கூடியது. இவை பொதுவாக தயக்கம் மிக்கவை. இவற்றை அணுகினால் விலகி செல்லக்க்கூடியவை. மனிதர்களுக்கு தீங்கு செய்யாதவை. ஆனால் இவற்றைச் சீண்டினால் மனிதர்களைத் தாக்கும். பன்னாட்டு இயற்கைப் பாதுகாப்புச் சங்கம் இந்த மீன் இனத்தை அழியவாய்ப்புள்ள இனமாக வகைப்படுத்தியுள்ளது. இது குறைந்த இனப்பெருக்க உற்பத்தித்திறன் கொண்டதாகவும் உள்ளது. இந்தியா மற்றும் தென்கிழக்கு ஆசியாவில், இதன் இறைச்சி, துடுப்புகள், கல்லீரல் எண்ணெய்களுக்காக கட்டுப்பாடற்ற முறையில் பிடிக்கப்படுவதால் இதன் எண்ணிக்கை கடுமையாக குறைந்துவிட்டது அல்லது அழிக்கப்பட்டுவிட்டது.
# ஊடுபாலினர் மனித உரிமைகள்

ஊடுபாலின மக்கள் நிறப்புரி, பாலினச் சுரப்பிக் கழலை அல்லது பிறப்புறுப்புகள் போன்ற பாலியல் பண்புகளுடன் பிறக்கிறார்கள். ஐக்கிய நாடுகள் மனித உரிமைகள் ஆணையாளரின் கூற்றுப்படி ,"ஆண் அல்லது பெண் உடல்களின் பொதுவான இருபால் கருத்தமைவுடன் இது பொருந்துவது இல்லை" என்று கூறியது.  
ஊடுபாலின மக்கள் பிறப்பிலிருந்து களங்கம் மற்றும் பாகுபாட்டை எதிர்கொள்கின்றனர், குறிப்பாக ஊடுபாலின மாறுபாடு தங்களிடத்தில் இருப்பதனை அவர்கள் உணரும் போது அவர்கள் இந்த சிக்கல்களைச் சந்திக்கின்றனர். சில நாடுகளில் (குறிப்பாக ஆப்பிரிக்கா மற்றும் ஆசியாவில்) இதில் சிசுக்கொலை, கைவிடுதல் மற்றும் குடும்பங்களுக்கு களங்கம் ஏற்படுத்தல் ஆகியவை நிகழ்வுகள் நடப்பதனையும் இது உள்ளடக்குகிறது. கிழக்கு ஆப்பிரிக்காவில் உள்ள தாய்மார்கள் மாந்திரீகம் செய்வதாக குற்றம் சாட்டப்படலாம், மேலும் ஒரு ஊடுபாலின குழந்தையின் பிறப்பு ஒரு சாபமாக விவரிக்கப்படலாம்.  
ஊடுபாலின குழந்தைகள் மற்றும் சிறுவர்கள், தெளிவற்ற வெளிப்புற பிறப்புறுப்பு போன்றவைகளைக் கொண்டிருந்தால், சமூக ரீதியாக ஏற்றுக்கொள்ளப்பட்ட பாலியல் பண்புகளுக்கு ஏற்றவாறு அறுவை சிகிச்சை அல்லது நாளமில்லாச் சுரப்பிகளை மாற்றங்கள் செய்து கொள்ள வாய்ப்புள்ளது. இருப்பினும், இது தொடர்பான ஆதரங்கள் இல்லாமல் இருப்பதால் இவ்வாறு செய்வது சர்ச்சைக்குரியதாக கருதப்படுகிறது. இத்தகைய சிகிச்சைகள் தடை செய்யப்படலாம். ஐ.நா. நிறுவனங்கள், ஆஸ்திரேலிய பாராளுமன்றம், மற்றும் ஜெர்மன் மற்றும் சுவிஸ் நெறிமுறைகள் நிறுவனங்கள் ஆகியன இந்தப் பிரச்சினைகளை மனித உரிமை மீறல்களாக அங்கீகரித்துள்ளன.  
சட்டம் மற்றும் ஒழுங்குமுறையில் மனித உரிமைகள் பாதுகாப்பை செயல்படுத்துவதும் வேகமானது சற்று மெதுவாகவே நிகழ்கிறது 2011 ஆம் ஆண்டில், கிறிஸ்டியன் வோலிங் ஒரு அறுவை சிகிச்சை நிபுணருக்கு எதிராக கொண்டுவரப்பட்ட வழக்கை முதன்முறையாக வென்றார். ஏப்ரல் 2015 இல், பாலின உடற்கூறியல் மாற்றத்திற்கு உடன்படாத மருத்துவ தலையீடுகளை சட்டவிரோதமாக்கிய முதல் நாடாக மால்டா ஆனது.  
வாழ்வதற்கான உரிமை, பாகுபாடுகளிலிருந்து பாதுகாப்பு, சட்டம் மற்றும் இழப்பீடு தாக்கல் செய்ய, தகவல் அணுகல் மற்றும் சட்ட அங்கீகாரம் உள்ளிட்ட பிற மனித உரிமைகள் மற்றும் சட்ட சிக்கல்கள் பெறுதல் ஆக்கியனவற்றை இது உள்ளடக்கியுள்ளது. ஊடுபாலின மக்கள் உலகளவில் பாகுபாடு காட்டப்படுவதைக் கண்டறிந்தனர்:  
ஐரோப்பிய கவுன்சில் ஊடுபாலின மக்களின் கவலையின் பல பகுதிகளை பின்வருமாறு விவரிக்கிறது.  
வாழ்க்கைக்கு சம உரிமை மற்றும் தேவையற்றதாகக் கருதப்படும் சிகிச்சைகள் உட்பட அனுமதியின்றி நடத்தப்படும் மருத்துவ சிகிச்சைகளைத் தடுப்பது; இன்டர்செக்ஸை ஒரு குணப்படுத்தக்கூடிய மருத்துவ நிலை என்பதில் இருந்து நீக்குவது. சட்டத்தின் கீழ் சமமான சிகிச்சை, மற்ற வகுப்பினருக்கு வழங்கப்படும் சட்டங்கள் உட்பட அனைத்தும் சமமாக வழங்க்கப்படல். தகவல், மருத்துவ பதிவுகள், ஆலோசனை மற்றும் ஆதரவுக்கான அணுகல்; அதிகாரப்பூர்வ ஆவணங்களை விரைவாக அணுகுவதன் மூலம், பாலின அங்கீகாரத்தில் சுய நிர்ணயம் செய்தல்.
# பாலியல் வன்முறைக்கான காரணங்கள்

**பாலியல் வன்முறைக்கான காரணங்களை** (Causes of sexual violence) விளக்கும் பல கோட்பாடுகள் உள்ளன. இராணுவ வெற்றி, சமூகப் பொருளியல், கோபம், சக்தி, தாக்கின்பம், பண்புக்கூறுகள், நன்னெறி, சட்டங்கள், மற்றும் பரிணாம அழுத்தங்கள் , வன்கலவி, பருவ, பாலியல் துன்புறுத்தல், பின்தொடர்தல், ஆகியன இதில் உள்ளடங்கும் ) பாலியல் வன்முறைக்கான காரணங்கள் பற்றிய பெரும்பாலான ஆராய்ச்சிகள் ஆண் குற்றவாளிகள் மீது மட்டுமே செய்யப்பட்டன .மேலும்,போதிய தரவு இல்லாததால் பெண் பாலியல் வன்முறையை பெரிதும் பல ஆய்வுகள் புறக்கணித்துள்ளது அதனால் அந்த ஆய்வுகள் பல விமர்சனத்திற்கு உள்ளாகியுள்ளது.
# பாலியல் வன்முறைக்கான காரணங்கள்

## வல்லுறவாளர்களின்வகைகள்

மருத்துவ உளவியலாளர் நிக்கோலஸ் க்ரோத் பல்வேறு வகையான வன்கலவிகளை விவரித்துள்ளார். ஒரு விரிவான கருத்தியல் பகுப்பாய்வு,பாலியல் மறுப்பு வன்கலவிக்கு வழிவகுக்கிறது எனக் கூறியுள்ளது.
# பாலியல் வன்முறைக்கான காரணங்கள்

## வல்லுறவாளர்களின்வகைகள்

### கோப வல்லுறவாளர்கள்

இந்த வல்லுறவாளரின் குறிக்கோள், பாதிக்கப்பட்டவரை அவமானப்படுத்துவது, அவரது மதிப்பினைக் குறைப்பது மற்றும் காயப்படுத்துவது ஆகும். உடல்ரீதியான வன்முறை மற்றும் அவதூறான மொழி மூலம் அவர்கள் பாதிக்கப்பட்டவருக்கு தங்களின் அவமதிப்பை உணர்வை வெளிப்படுத்துகிறார்கள். பாலியல் வல்லுறவு செய்பவர்களுக்கு, பாலியல் என்பது பாதிக்கப்பட்டவரைத் தீட்டுப்படுத்தவும், தரம் தாழ்த்தவும் ஒரு ஆயுதமாகும். வன்கலவி என்பது அவர்களின் கோபத்தின் இறுதி வெளிப்பாடாகும். வல்லுறவாளர்கள், பாதிக்கப்பட்டவருக்கு எதிராக அவர்கள் செய்யக்கூடிய அதிகபட்ச குற்றமாக வன்கலவி உள்ளது எனக் கருதுகிறார்கள்.  
கோப வன்கலவி உடல் கொடூரத்தால் வகைப்படுத்தப்படுகிறது. இந்த வகை குற்றவாளி பாதிக்கப்பட்டவரைப் பிடித்து, தாக்கி, தரையில் தட்டி, அடித்து, ஆடைகளைக் கிழித்து, பாலியல் வல்லுறவு செய்வதன் மூலம் பாதிக்கப்பட்டவரைத் தாக்குகிறார்.
# பாலியல் வன்முறைக்கான காரணங்கள்

## வல்லுறவாளர்களின்வகைகள்

### சக்தி வல்லுறவாளார்

இந்த வல்லுறவாளர்களுக்கு, வன்கலவி அவர்களின் அடிப்படை உணர்வின்மைக்கு ஈடுசெய்யும் ஒரு வழியாக மாறி, அவர்களின் தேர்ச்சி, கட்டுப்பாடு, ஆதிக்கம், வலிமை, மிரட்டல், அதிகாரம் மற்றும் மனித மூலதனம் ஆகியவற்றிற்கு ஊட்டம் அளிப்பதனைக் குறிக்கிறது. இவ்வகை வல்லுறவாளர்களின் நோக்கம் அவர்களின் திறமையை உறுதிப்படுத்துவதாகும்.இவ்வகை வல்லுறவாளர்கள், வாய்மொழி அச்சுறுத்தல்கள், ஆயுதத்தால் மிரட்டல் ஆகியவற்றை நம்பியுள்ளார், மேலும் பாதிக்கப்பட்டவரை அடக்க தேவையான சக்தியை மட்டுமே பயன்படுத்துகிறார்.  
சக்து வல்லுறவாளருக்கு பாலியல் வெற்றிகள் மற்றும் கற்பழிப்பு பற்றிய கற்பனைகள் உள்ளன. ஆரம்பத்தில் பாதிக்கப்பட்டவர் தங்களை எதிர்த்தாலும், அவர்கள் பாதிக்கப்பட்டவரை வென்றுவிட்டால், பாதிக்கப்பட்டவர் வல்லுறவினை அனுபவிப்பார் என்று அவர்கள் நம்பலாம். பாதிக்கப்பட்டவர் தங்களுக்கு நேர்ந்ததை அனுபவித்ததாக பாலியல் வல்லுநர் நம்புகிறார், மேலும் பாதிக்கப்பட்டவரை பின்னர் தன்னை சந்திக்க வேண்டும் என கேட்கவும் வாய்ப்புள்ளது.  
பாலியல் வல்லுறவு செய்பவர் மற்றொரு பாதிக்கப்பட்டவரை கண்டுபிடிக்க வேண்டும் என்று நினைக்கிறார்.  
எனவே, அவர்களின் குற்றங்கள் மீண்டும் மீண்டும் மற்றும் கட்டாயமாக மாறக்கூடும். அவர்கள் குறுகிய காலத்தில் தொடர்ச்சியான வல்லுறவுகளைச் செய்யலாம்.
# பாலியல் வன்முறைக்கான காரணங்கள்

## வல்லுறவாளர்களின்வகைகள்

### தாக்கின்ப வல்லுறவாளார்கள்

இந்த வல்லுறவாளர்கள், கோபத்துடனும் சக்தியுடனும் பாலியல் வல்லுறவில் ஈடுபடுவர், இதனால் ஆக்கிரமிப்பு மற்றும் வலியின் தாக்கம் இவர்களுக்கு சிற்றின்பம் தரவல்ல செயல்களாகும். இந்த கற்பழிப்பாளருக்கு, பாலியல் உற்சாகம் அவர்களின் பாதிக்கப்பட்டவருக்கு வலியை ஏற்படுத்துவதோடு தொடர்புடையது. குற்றவாளி ,பாதிக்கப்பட்டவரை வேண்டுமென்றே துன்புறுத்துவது மிகுந்த மகிழ்ச்சியைத் தருகிறது மற்றும் பாதிக்கப்பட்டவரின் வேதனை, வலி, வேதனை, துயரம், உதவியற்ற தன்மை மற்றும் துன்பம் ஆகியன இந்த வகையான வல்லுறவாளார்களுக்கு மகிழ்ச்சி தருகிறது.
# திருநங்கைகளின் நிகரின்மை

**திருநங்கைகளின்** நிகரின்மை (transgender inequality) என்பது வேலை, பள்ளி மற்றும் பொதுவாக சமூகத்தில் திருநங்கைகள் பெறும் சமமற்ற பாதுகாப்பு ஆகும். இறுதியில், திருநங்கைகள் நிகரின்மையை எதிர்கொள்ளுவதற்கும் காரணங்களில் முதன்மையானது திருநங்கைகளைப் பற்றிய பொதுப் புரிதல் இல்லாததே ஆகும்.
# திருநங்கைகளின் நிகரின்மை

## திருநங்கைகள் மற்றும் திருநங்கைகளின் நிகரின்மை வரையறைகள்

### பொதுவான தவறான கருத்துக்கள்

ஒரு பொதுவான தவறான கருத்து என்னவென்றால், ஒரு திருநங்கையாக இருந்தால் அவர் ஓர் உகவராக இருப்பார் என்பதாகும் . இருப்பினும், திருநங்கைகள் பாலின அடையாளத்தில் கவனம் செலுத்துவார்களே அன்றி பாலியல் நாட்டத்தில் கவனம் செலுத்துபவர்கள் அல்ல . ஒரு திருநங்கை எந்த பாலியல் நோக்குநிலையையும் அடையாளம் காண முடியும். மற்றொரு முக்கியமான தவறான கருத்து என்னவென்றால், குறுக்கு ஆடை அணியும் நபர்கள் அனைவரும் திருநங்கைகள் என்பதாகும். குறுக்கு ஆடை அணியும் தனிநபர்கள் அதிகாரப்பூர்வமாக திருநங்கை என்பதின் கீழ் இருந்தாலும், பெரும்பாலானவர்கள் திருநங்கைகள் என்று அடையாளம் காணப்படவில்லை.  
மனநல கோளாறு உடையவர்கள் என்பதனை திருநங்கைகளின் அடையாளமாகப் பார்க்கபடுவது பரவலாக சர்ச்சைக்குரியது. பல திருநங்கைகள் பாலின வலியுணர்வை அனுபவிக்கிறார்கள்.பிறக்கும்போதே ஒதுக்கப்பட்ட பாலினம் மற்றும் தனிநபர் அடையாளம் காணும் பாலினம் ஆகியவற்றுக்கு இடையே வேறுபாடு உள்ளது.
# திருநங்கைகளின் நிகரின்மை

## சமூகத்தில் திருநங்கைகளின் நிகரின்மை

திருநங்கைகள் நிகரின்மைக்கான தேசிய சங்கத்தின் பல சமீபத்திய ஆய்வுகள் , திருநங்கைகள் தங்கள் சொந்த குடும்ப அலகுகள் மற்றும் பள்ளிகள், வேலைவாய்ப்பு மற்றும் வீட்டுவசதி, அரசாங்க அமைப்புகளுக்குள், மற்றும் நீதி மற்றும் சட்ட அமைப்புகளின் கீழ் பாகுபாட்டை எதிர்கொள்கின்றனர் எனக் கூறுகிறது. பெற்றோர்கள் பெரும்பாலும் தங்கள் குழந்தைகள் பாலின தடைகளைக் கடக்கும்போது மிகவும் எதிர்மறையாக பதிலளிக்கிறார்கள், இதனால் திருநங்கைகள் , தங்களது இல்லங்களில் இருந்து தப்பி ஓடத் தூண்டப்படுகிகிறார்கள். இதன் விளைவாக, வீடற்ற திருநங்கைகள் இளைஞர்கள் போதைப்பொருள் விற்பனை, கார் திருட்டு மற்றும் பாலியல் சுரண்டல் போன்ற நடவடிக்கைகளில் ஈடுபடுவதற்கு அதிக வாய்ப்புள்ளது.  
திருநங்கைகள் வேலைவாய்ப்பு மற்றும் வீட்டுவசதி மற்றும் அரசாங்க அமைப்புகளுக்குள் பாகுபாட்டை எதிர்கொள்கின்றனர். திருநங்கைகள் இருமடங்கு வேலையின்மையை எதிர்கொள்கின்றனர், மேலும் 90% வேலை செய்பவர்கள் தங்கள் சொந்த வேலைகளில் பாகுபாட்டை எதிர்கொள்கின்றனர். 1994 வேலைவாய்ப்பு பாகுபாடில்லாச் சட்டம் திருநங்கைகளை வேலைவாய்ப்பு பாகுபாடுகளிலிருந்து பாதுகாக்காது. அடிப்படையில் 26% திருநங்கைகள் தங்கள் திருநங்கைகளாக இருப்பதாலோ அல்லது இணக்கமற்ற பாலின நிலை காரணமாகவே வேலையை இழந்துள்ளனர். திருநங்கைகள் பெரும்பாலும் சுகாதாரக் கொள்கைகள் மற்றும் அரசாங்கத்தால் வழங்கப்பட்ட அடையாள அட்டைகள் மூலம் அரசாங்க அமைப்புகளுக்குள் பாகுபாடு காட்டப்படுகிறார்கள். உடல்நலக் கொள்கைகள் திருநங்கைகளின் அடையாளங்களை உடல் ஊனமாக அங்கீகரிக்கவில்லை. மாறாக, இது பெரும்பாலும் மனநல குறைபாடாக வகைப்படுத்தப்படுகிறது, மேலும், இது திருநங்கைகளுக்கு போதிய கவனிப்பையும் வழங்குவதில்லை: பாலின-மாற்ற நடவடிக்கைகளுக்குச் செல்லும் நபர்களின் அறுவை சிகிச்சைக்கு முந்தைய மற்றும் பிந்தைய தேவைகளை சுகாதாரக் கொள்கைகள் பூர்த்தி செய்யாது. கூடுதலாக, திருநங்கைகள் எச்.ஐ.வி-எய்ட்சு நோயினால் அதிக அளவில் பாதிக்கப்படுகின்றனர். அரசாங்கத்தால் வழங்கப்பட்ட அடையாள அட்டைகளைப் பெறுவதில் திருநங்கைகளும் பாகுபாட்டை எதிர்கொள்கின்றனர். ஐந்தில் ஒரு பகுதியினர் மட்டுமே தங்களின் அனைத்து அடையாள ஆவணங்களையும் புதுப்பிக்க முடிந்தது என்றும் கூறினர். 41% தங்கள் பாலின அடையாளத்துடன் பொருந்தக்கூடிய ஓட்டுநர் உரிமம் இல்லாமல் வாழ்கின்றனர்.
# இணை ஒலிம்பிக்கில் இலங்கை

**இலங்கை** அட்லான்ராவில் நடைபெற்ற 1996 கோடைக்கால இணை ஒலிம்பிக் போட்டிகளில் பங்கேற்றதன் மூலம் இணை ஒலிம்பிக் போட்டிகளில் அடியெடுத்து வைத்தது. இப்போட்டிகளில் இலங்கை சார்பில் ஒரேயொரு வீரராக காலிக பதிரண தடகளப் போட்டிகளில் கலந்து கொண்டார். அதன் பின்னர் நடைபெற்ற அனைத்துக் கோடைக்கால இணை ஒலிம்பிக் போட்டிகளிலும் இலங்கை பங்குபெற்று வந்துள்ளது. எனினும், இதுவரை குளிர்கால இணை ஒலிம்பிக் போட்டிகளில் அது பங்குபெறவில்லை.  
லண்டனில் நடைபெற்ற 2012 கோடைக்கால இணை ஒலிம்பிக்கில் இலங்கை தனது முதல் பராலிம்பிக் பதக்கத்தை வென்றது. இவ் ஒலிம்பிக்கில் பிரதீப் சஞ்சய ஆடவர் 400 மீற்றர் T46 பிரிவில் வெண்கலப் பதக்கம் வென்றார்.  
ரியோவில் இடம்பெற்ற 2016 கோடைக்கால இணை ஒலிம்பிக்கில் இலங்கை வெண்கலப் பதக்கம் ஒன்றை வென்றது. ஆடவர் ஈட்டி எறிதல் F46 பிரிவில் தினேசு பிரியந்த இப் பதக்கத்தைப் பெற்றார்.  
தோக்கியோவில் இடம்பெற்ற 2020 கோடைக்கால இணை ஒலிம்பிக்கில் இலங்கை தனது முதலாவது இணை ஒலிம்பிக் தங்கப் பதக்கத்தைப் பதிவு செய்தது. தினேசு பிரியந்த ஏரத் ஆடவர் ஈட்டி எறிதல் F46 பிரிவில் தங்கப் பதக்கத்தை வென்றதோடு, 67.79 மீ தூரம் ஈட்டி எறிந்து புதிய உலக மற்றும் இணை ஒலிம்பிக் சாதனைகளைப் படைத்தார். துலான் கொடித்துவக்கு 2020 கோடைக்கால இணை ஒலிம்பிக்கில் ஆடவர் ஈட்டி எறிதல் F46 பிரிவில், 65,61 மீ தூரம் ஈட்டி எறிந்து வெண்கலப் பதக்கம் வென்றார்.
# இணை ஒலிம்பிக்கில் இலங்கை

## பதக்க வெற்றியாளர்கள்

| பதக்கம் | பெயர் | விளையாட்டு | Sport | Event |
| --- | --- | --- | --- | --- |
| 2012 லண்டன் | தடகளம் | ஆடவர் 400 மீற்றர் T46 |  |  |
| 2016 ரியோ டி செனீரோ | தடகளம் | ஆடவர் ஈட்டி எறிதல் F46 |  |  |
| 2020 தோக்கியோ | தடகளம் | ஆடவர் ஈட்டி எறிதல் F46 |  |  |
| 2020 தோக்கியோ | தடகளம் | ஆடவர் ஈட்டி எறிதல் F64 | } |  |
# இணை ஒலிம்பிக்கில் இலங்கை

## மேலும் பார்க்க

- ஒலிம்பிக்கில் இலங்கை
# இராமநாதன், ஓவியர்

**பி. இராமநாதன்** என்பவர் ஒரு கால்நடை மருத்துவர், சிற்பக் கலைஞர், ஓவியர் என பன்முகம் கொண்டவராவார்.  
பூனாவில் ஒரு தனியார் குதிரைப் பண்ணையில் பல ஆண்டுகள் கால்நடை மருத்துவராக பணிபுரிந்த இவர் பின்னர் சுயேட்சையாக பணிபுரியத் தொடங்கினார். இதன் பிறகு இவர் கலைகளுக்கு போதிய நேரத்தை ஒதுக்க இயன்றது. சிறுவயதில் இருந்தே ஓவியத்தில் ஈடுபாடு கொண்டவராக இருந்த இவர் அப்போதிருந்தே வரையத் தொடங்கினார். கல்லூரிக் காலத்தில் ஓவியக் கண்காட்சிகளில் இவருடைய ஓவியங்கள் இடம்பெறத் துவங்கின. இவர் பெரும்பாலும் தெருக்கள், மரங்கள், பறவைகள் போன்றவற்றை வரைவதில் ஆர்வம் கொண்டவர்.
# வளாக பாலியல் தாக்குதல்

**வளாக பாலியல் தாக்குதல்** (Campus sexual assault) என்பது கல்லூரி அல்லது பல்கலைக்கழகங்களில் உயர்கல்வி பயிலும் மாணவர்கள் பாலியல் தாக்குதல் உட்பட கற்பழிப்பு போன்ற தாக்குதல்களால் பாதிக்கப்படுவதனைக் குறிக்கிறது. இத்தகைய தாக்குதல்களால் பாதிக்கப்பட்டவர்கள் பெரும்பாலும் பெண்களாக உள்ளனர். ஆனால் இதில் எந்தவொரு பாலினத்தவரும் பாதிக்கப்படலாம். வரையறைகள் மற்றும் முறைகளின் அடிப்படையில் மாறுபடும் பாலியல் வன்கொடுமையின் மதிப்பீடுகள், பொதுவாக கல்லூரியில் 19 முதல் 27% பெண்களும் 6-8% ஆண்களும் பாலியல் வன்கொடுமைக்கு ஆளாவதாகத் தெரிவித்துள்ளது. 2007 ஆம் ஆண்டில், 23 உளவியலாளர்கள் அமெரிக்காவில் மேற்கொண்ட ஆய்வில் 47% பெண்கள் கடந்த ஆண்டில் பாலியல் வன்கொடுமைக்கு உட்படுத்தப்பட்டனர் அல்லது பாலியல் பலாத்காரம் செய்யப்பட்டனர் என்று தெரிவித்துள்ளனர். இது அதே துறையில் ஆராய்ச்சி செய்யும் பல ஆராய்ச்சியாளர்களுக்கு மிகவும் பயனுள்ளதாக இருந்தது.  
பாலியல் வன்கொடுமைக்கு புகார் அளித்த பெண்களை பள்ளிகள் மோசமாக ஆதரித்தன என்ற குற்றச்சாட்டுகளுக்கு பதிலளிக்கும் விதமாக, 2011 ஆம் ஆண்டில் அமெரிக்க கல்வித் துறை பல்கலைக்கழகங்களுக்கு "அன்புள்ள சக ஊழியர்" எனும் கடிதத்தை அனுப்பியது , கல்வி நிறுவனங்களில் பாலியல் வன்கொடுமை சம்பவங்களை குறைக்க மேற்கொள்ள வேண்டிய பல்வேறு முறைகள் குறித்து அதில் அறிவுறுத்தியது. குற்றம் சாட்டப்பட்டவர்களுக்கு எதிராக உள்ள துன்புறுத்தல் அபாயங்கள் குறித்து சில சட்ட வல்லுநர்கள் கவலைகளை எழுப்பியுள்ளனர்.